Nafarroako Parlamentuko Mahaiak, 2021eko otsailaren 8an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Mikel Buil García jaunak aurkeztutako galdera, Club Atlético Osasunari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2021eko otsailaren 8an

Lehendakaria: Unai Hualde Iglesias

GALDERAREN TESTUA

Nafarroako Podemos-Ahal Dugu foru parlamentarien elkarteari atxikitako foru parlamentari Mikel Buil García jaunak, Legebiltzarreko Erregelamenduan xedatuaren babesean, honako galdera hau aurkezten du, Kultura eta Kiroleko kontseilariak otsailaren 11ko Osoko Bilkuran ahoz erantzun dezan:

Club Atlético Osasunak egoera konplexua du bazkide konpromisarioen batzarrerako hauteskundeen judizializazioari dagokionez edo kategoriaz aldatzeko arriskuari dagokionez. Hori dela eta,

Zein da Club Atlético Osasunaren betetze-maila Nafarroako Gobernuarekin abala lortzeko hartu zituen konpromisoekin lotutako betebeharrei dagokienez, eta nola alda daitezke betebehar horiek agertoki desberdinen arabera?

Iruñean, 2021eko otsailaren 4an

Foru parlamentaria: Mikel Buil García